Makai (Roraima)
Makai (Makú) – indėnų tauta, gyvenanti Brazilijos šiaurėje (Roraimoje) ir pietų Venesueloje (Amazonės ir Bolivaro valst.). Jų gyvenamoji sritis driekiasi į vakarus nuo Boa Vištos, Urarikueros aukštupio ir Avario žemupio baseinuose. Seniau gyveno San Fernando de Atabapo srityje, tarp Padamo ir Kunukunumos upių. Populiacija nežinoma. Gimtosios kalbos netekę (išnyko ~2000–2002 m.), jos kilmė nežinoma. Makai – klajokliai medžiotojai-rankiotojai, žvejai.